கேள்வி: அக்சதா மூர்த்தி - தொழில் மற்றும் முதலீடுகள் பற்றி நீங்கள் என்ன அறிந்துள்ளீர்கள்?
பதில்: 2007 ஆம் ஆண்டில், டெண்ட்ரிஸ் என்ற டச்சு கிளென்டெக் நிறுவனத்தில் அதன் சந்தைப்படுத்தல் இயக்குநராக சேர்ந்தார். அங்கு தனது சொந்த ஆடைகலன் வடிவமைப்பு நிறுவனத்தைத் தொடங்குவதற்கு முன்பு இரண்டு ஆண்டுகள் பணியாற்றினார். இவரது ஆடை வடிவமைப்பு நிறுவனம் 2012 இல் மூடப்பட்டது. 2013 ஆம் ஆண்டில், துணிகர மூலதனம் நிதி நிறுவனமான கட்டமரன் வென்ச்சர்ஸ் நிறுவனத்தின் இயக்குநரானார். தனது கணவர்இரிசி சுனக்குடன் இணைந்து தனது தந்தை என். ஆர். நாராயண மூர்த்திக்கு சொந்தமான இன்ஃபோசிஸ் என்ற இந்திய நிறுவனத்தின் இலண்டன் கிளையை நிறுவினார். 2015 முதல், இன்ஃபோசிஸின் 0.91% அல்லது 0.93% பங்கைக் கொண்டிருந்தார். இது ஏப்ரல் 2022 நிலவரப்படி ஐக்கிய இராச்சியத்தின் இரண்டாம் எலிசபெத் மகாராணியை விட பணக்காரராகவும், அக்டோபர் 2022 நிலவரப்படி ஐக்கிய இராச்சியத்தின் மூன்றாம் சார்லசு மன்னரை விட பணக்காரராகவும் இவரை பட்டியலிட்டது. 2022 ஆம் ஆண்டு நிலவரப்படி, அக்சதா டிக்மே ஃபிட்னஸ் நிறுவனம் மற்றும் இவரது சகோதரர் ரோஹன் மூர்த்தி நடத்திவரும் சொரோகோ என்ற நிறுவனங்களில் இயக்குநராக இருந்தார்.